open-index/open-wikipedia-markdown huggingface dataset:
கொடுமுடி வட்டம்

**கொடுமுடி வட்டம்** (**Kodumudi taluk**) தமிழ்நாட்டின் ஈரோடு மாவட்டத்தின் 10 வருவாய் வட்டங்களில் ஒன்றாகும்.  இவ்வட்டத்தின் வட்டாட்சியர் அலுவலகம் கொடுமுடியில் இயங்குகிறது. இவ்வட்டம் ஈரோடு வட்டத்தின் சில வருவாய் கிராமங்களைக் கொண்டு 8 மார்ச் 2016 அன்று புதிதாக நிறுவப்பட்டது. இவ்வட்டம் கொடுமுடி ஊராட்சி ஒன்றியத்தின் நிலப்பரப்புகளைக் கொண்டது. இவ்வட்டம் ஈரோடு வருவாய் கோட்டத்தில் அமைந்துள்ளது.

## கொடுமுடி வருவாய் வட்ட நிர்வாகம்
கொடுமுடி வருவாய் வட்டம் கொடுமுடி, கிளாம்பாடி, சிவகிரி என மூன்று குறுவட்டங்களுடன், 36 வருவாய் கிராமங்களுடன் கூடியது. அவைகள்:

### கொடுமுடி குறுவட்டத்தின்  வருவாய் கிராமங்கள்

# கொடுமுடி (அ)
# கொடுமுடி (ஆ)
# வடிவுள்ளமங்கலம் 
# அய்யம்பாளையம்
# எழுநூத்திமங்கலம் (அ)
# எழுநூத்திமங்கலம் (ஆ)
#  தேவகியம்மாபுரம்
# சென்னசமுத்திரம் (அ)
# சென்னசமுத்திரம் (ஆ)
# இச்சிப்பாளையம் (அ)
# இச்சிப்பாளையம் (ஆ)
# ஆவுடையாபாறை
# நாகநாய்க்கன்பாளையம்
# வெங்கம்பூர் (அ)
# வெங்கம்பூர் (ஆ)

### கிளாம்பாடி குறுவட்டத்தின் வருவாய் கிராமங்கள்

# புஞ்சை கிளாம்பாடி (அ)
# நஞ்சை கிளாம்பாடி (ஆ)
# ஊஞ்சலூர்
# கொளத்துப்பாளையம் (அ)
# கொளத்துப்பாளையம் (ஆ)
# நஞ்சை கொளாநல்லி
# புஞ்சை கொளாநல்லி (அ)
# புஞ்சை கொளாநல்லி (ஆ)
# பாசூர்

### சிவகிரி குறுவட்டத்தின் வருவாய் கிராமங்கள்

# கொங்குடையாம்பாளையம்
# கொல்லன்கோயில்  (அ)
# கொல்லன்கோயில் (ஆ)
# அஞ்சூர் (அ)
# அஞ்சூர் (ஆ)
# முருங்கியம்பாளையம் 
# சிவகிரி (அ)
# சிவகிரி (ஆ)
# சிவகிரி (இ)
# கொந்தளம் (அ)
# கொந்தளம் (ஆ)
# வள்ளிபுரம்

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின் படி, கொடுமுடி வட்டத்தின் மக்கள்தொகை 1,07,466  ஆகும். 

## மக்கள்தொகை மிக்க ஊர்கள்
* கொடுமுடி
* சிவகிரி
* கந்தசாமிபாளையம் 
* பாசூர்
* ஊஞ்சலூர்
* வெள்ளோட்டம்பரப்பு
## இதனையும் காண்க
* கொடுமுடி
* கொடுமுடி ஊராட்சி ஒன்றியம்
 
## மேற்கோள்கள்


## வெளி இணைப்புகள்
* ஈரோடு மாவட்டத்தின் அதிகாரப்பூர்வ இணையத்தளம் 

பகுப்பு:ஈரோடு மாவட்ட வட்டங்கள்
பைரோமெல்லிடிக் இருநீரிலி

**பைரோமெல்லிடிக் இருநீரிலி** *(Pyromellitic dianhydride)* என்பது C6H2(C2O3)2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மேலும், இதுவொரு இரட்டை கார்பாக்சிலிக் அமில நீரிலியாகவும் கருதப்படுகிறது. காப்டன் போன்ற பல்லிமைடு பலபடிகள் தயாரிப்பில் இதைப் பயன்படுத்துகின்றனர். பைரோமெல்லிடிக் இருநீரிலி வெண்மை நிறத்தில் ஒரு திண்மமாகக் காணப்படுகிறது.
1,2,4,5-டெட்ராமெத்தில்பென்சீனை வாயுநிலை ஆக்சிசனேற்றம் செய்து பைரோமெல்லிடிக் இருநீரிலி தயாரிக்கப்படுகிறது. 1,2,4,5-டெட்ராமெத்தில்பென்சீனுடன் தொடர்புடைய வழிப்பெறுதிகளும் இதற்காகப் பயன்படுத்தப்படுகின்றன.

:C6H2(CH3)4  +  6 O2  →    C6H2(C2O3)2  +  6 H2O

என்பது இவ்வினைக்கான சமன்பாடு ஆகும்:.
  
## மேற்கோள்கள்

பகுப்பு:கார்பாக்சிலிக் நீரிலிகள்
மொடக்குறிச்சி வட்டம்

**மொடக்குறிச்சி வட்டம்**, தமிழ்நாட்டின் ஈரோடு மாவட்டத்தின் 10 வருவாய் வட்டங்களில் ஒன்றாகும். ஈரோடு வட்டத்தின் சில வருவாய் கிராமங்களைக் கொண்டு 8 மார்ச் 2016 அன்று புதிதாக இவ்வட்டம்  நிறுவப்பட்டது.    ஈரோடு வருவாய் கோட்டத்தில் அமைந்த இவ்வட்டத்தின் வட்டாட்சியர் அலுவலகம் மொடக்குறிச்சியில் இயங்குகிறது. மொடக்குறிச்சி ஊராட்சி ஒன்றியம் இவ்வட்டத்தில் உள்ளது. 

## வட்ட நிர்வாகம்
மொடக்குறிச்சி வட்டம் மொடக்குறிச்சி, அரச்சலூர்  மற்றும் அவல்பூந்துறை   என மூன்று குறுவட்டங்களும், 50  வருவாய் கிராமங்களும் கொண்டது.

### மொடக்குறிச்சி குறுவட்டதின் வருவாய் கிராமங்கள்

# புஞ்செய் லக்காபுரம்
# நஞ்செய் லக்காபுரம்
# சாத்தம்பூர்
# குருக்கம்பாளையம்
# காங்கேயம்பாளையம்
# மொடக்குறிச்சி - அ
# மொடக்குறிச்சி - ஆ
# எழுமாத்தூர் - அ
# எழுமாத்தூர் - ஆ
# ஈஞ்சம்பள்ளி - அ
# ஈஞ்சம்பள்ளி - ஆ
# தானத்தம்பாளையம் 
# புஞ்சை காளமங்கலம் - அ
# புஞ்சை காளமங்கலம் - ஆ  
# நஞ்சை காளமங்கலம் 
# நஞ்சை ஊத்துக்குளி - அ
# நஞ்சை ஊத்துக்குளி - ஆ
# குலவிளக்கு - அ
# குலவிளக்கு - ஆ
# காகம் 
# பழமங்கலம்

### அரச்சலூர் குறுவட்டத்தின் வருவாய் கிராமங்கள்

# விளக்கேத்தி - அ
# விளக்கேத்தி - ஆ
# எல்லைக்கோடு 
# அட்டவணைஅனுமான்பள்ளி - அ
# அட்டவணைஅனுமான்பள்ளி - ஆ
# முகாசிஅனுமன்பள்ளி - அ
# முகாசிஅனுமன்பள்ளி _ ஆ
# அரச்சலூர் - அ
# அரச்சலூர் - ஆ
# அரச்சலூர் - இ
# வடுகப்பட்டி - அ
# வடுகப்பட்டி - ஆ
# வடுகப்பட்டி - இ
# வேலம்பாளையம் - அ
# வேலம்பாளையம் - ஆ

### பூந்துறை குறுவட்டத்தின் வருவாய் கிராமங்கள்

# அவல்பூந்துறை - அ
# அவல்பூந்துறை - ஆ
# அவல்பூந்துறை - இ
# புதூர் - அ
# புதூர் - ஆ
# கஸ்பாபேட்டை - அ
# கஸ்பாபேட்டை - ஆ
# துய்யம்பூந்துறை - அ
# துய்யம்பூந்துறை - ஆ
# துய்யம்பூந்துறை - இ
# கனகபுரம் - அ
# கனகபுரம் - ஆ
# வேலம்பாளையம் 
# பூந்துறை சேமூர் 

## மேற்கோள்கள்


பகுப்பு:ஈரோடு மாவட்ட வட்டங்கள்
பட்டுக்குடி பசுபதீசுவரர் கோயில்

**பட்டுக்குடி பசுபதீசுவரர் கோயில்** தஞ்சாவூர் மாவட்டம் பாபநாசம் வட்டம் கோவிந்தநாட்டுச்சேரி ஊராட்சியில் உள்ள பட்டுக்குடியில் அமைந்துள்ள சிவன் கோயிலாகும். 

## அமைவிடம்
காவிரியின் வட கரையிலும், கொள்ளிடத்தின் தென்கரையிலும் உள்ளது.  வடகுரங்காடுதுறை கோயிலுக்கு வடக்கேயும், கணபதி அக்ரகாரம் கணபதி கோயிலுக்குக் கிழக்கேயும் அமைந்துள்ளது.

## மூலவர்
இக்கோயிலின் மூலவர் பசுபதீசுவரர் ஆவார். இறைவி மங்களாம்பிகை. இங்கு நடைபெறுகின்ற சத்ரு சம்கார பூசை மிகவும் சிறப்பு பெற்றதாகும். 

## முருகன் கோயில்
சிவன் கோயிலாக இருந்தாலும் முருகன் கோயில் என்றே உள்ளூரில் அழைக்கின்றனர். முருகன் இங்கு வள்ளிதேவசேனையுடன் உள்ளார்.

## குடமுழுக்கு
இக்கோயிலின் குடமுழுக்கு ஆவணி மாதம் 7ஆம் நாள் 23 ஆகத்து 2018 அன்று நடைபெற்றது. 

## மேற்கோள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பொட்டாசியம் அமைல் சேந்தேட்டு

**பொட்டாசியம் அமைல் சேந்தேட்டு** *(Potassium amyl xanthate)* என்பது CH3(CH2)4OCS2K என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மேலும், இதுவொரு கரிமக்கந்தகச் சேர்மமாகவும்  கருதப்படுகிறது. கார மணமும் வெளிர் மஞ்சள் நிறமும் கொண்ட இச்சேர்மம் தூளாகவும் சிறு உருண்டைகளாகவும் காணப்படுகிறது. இது தண்ணீரில் கரையும். நுரைமிதப்பு செயல்முறையில் தாதுக்களை பிரித்தெடுக்க சுரங்கத் தொழிலில் இதைப் பயன்படுத்துகின்றனர்.

## தயாரிப்பு

அமைல் ஆல்ககாலுடன் கார்பன் டைசல்பைடும் பொட்டாசியம் ஐதராக்சைடும் சேர்த்து வினைபுரியச் செய்வதால் பொட்டாசியம் அமைல் சேந்தேட்டு உருவாகிறது

: CH3(CH2)4OH  +  CS2  +  KOH →  CH3(CH2)4OCS2K  +  H2O

## பண்புகள்
வெளிர் மஞ்சள் நிறத்தில் காணப்படும் பொட்டாசியம் அமைல் சேந்தேட்டு தூளானது pH 8 மற்றும்13 மதிப்புகளுக்கிடையில் நிலைப்புத்தன்மை கொண்டதாக இருக்கிறது. அதிகபட்ச நிலைப்புத்தன்மை pH 10 மதிப்பில் காணப்படுகிறது.

## பாதுகாப்பு

எலிகளுக்கு வாய்வழியாக பொட்டாசியம் பென்டைல்சேந்தேட்டு கொடுக்கப்படும்போது அதன் உயிர்கொல்லும் அளவு (LD50) 480 மி.கி/கி.கி ஆகும். 
இச்சேர்மம் ஒரு மக்கி அழியும் சேர்மமாகும். 
  
## மேற்கோள்கள்

பகுப்பு:கரிமக்கந்தகச் சேர்மங்கள்
மெத்தில் இருமெத்தில்யிருதயோகார்பமேட்டு

**மெத்தில் இருமெத்தில்யிருதயோகார்பமேட்டு** *(Methyl dimethyldithiocarbamate)* என்பது (CH3)2NC(S)SCH3  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மெத்தில் டைமெத்தில்டைதயோகார்பமேட்டு என்ற பெயராலும் இது அழைக்கப்படுகிறது. கரிமக் கந்தகச் சேர்மமான இது எளிய இருதயோகார்பமிக் எசுத்தர்களில் ஒன்றாகக் கருதப்படுகிறது. வெண்மை நிறத்தில் ஆவியாகக் கூடிய திண்மமாகக் காணப்படும் இச்சேர்மம் தண்ணீரில் சிறிதளவே கரைகிறது. ஆனால் கரிமக் கரைப்பான்களில் நன்கு கரைகிறது. ஒரு காலத்தில் பூச்சிக்கொல்லியாக இதைப் பயன்படுத்தினார்கள்.

இருமெத்தில்யிருதயோகார்பமேட்டு உப்புகளை மெத்திலேற்றம் செய்து மெத்தில் இருமெத்தில்யிருதயோகார்பமேட்டு தயாரிக்கப்படுகிறது:
:(CH3)2NCS2Na  +  (CH3O)2SO2   →   (CH3)2NC(S)SCH3  +  Na[CH3OSO3].

டெட்ராமெத்தில்தயூரமிருசல்பைடுடன் மெத்தில் கிரிக்னார்டு வினைப்பொருள்களைச் சேர்த்து வினைபுரியச் செய்தும் இதைத் தயாரிக்கிறார்கள்:	
:[(CH3)2NC(S)S]2  +  CH3MgBr   →   (CH3)2NC(S)SCH3  +  (CH3)2NCS2MgBr.

## மேற்கோள்கள்

பகுப்பு:டைதயோகார்பமேட்டுகள்
பகுப்பு:வேதி வினைக்குழுக்கள்
தாளவாடி வட்டம்

**தாளவாடி வட்டம்**  **(Thalavadi taluka)**, தமிழ்நாட்டின்  ஈரோடு மாவட்டத்தில் உள்ள  பத்து பத்து வருவாய் வட்டங்களில் ஒன்றாகும். கோபிச்செட்டிப்பாளையம் வருவாய் கோட்டத்தில் அமைந்த தாளவாடி வட்டத்தின் வட்டாட்சியர் அலுவலகம் தாளவாடியில் உள்ளது. இந்த வட்டத்தின் கீழ் 21  வருவாய் கிராமங்களும் உள்ளது.

தாளவாடி ஊராட்சி ஒன்றியம் இவ்வட்டத்தில் இயங்குகிறது.

## தோற்றம்
சத்தியமங்கலம் வட்டத்தில் இருந்த  தாளவாடி ஊராட்சி ஒன்றியத்தின் நிலப்பரப்புகளைக் கொண்டு தாளவாடி வருவாய் வட்டம் 8 நவம்பர் 2016ல்  புதிதாக நிறுவப்பட்டது. 

## புவியியல்
தாளவாடி வட்டத்தில் மக்கள்தொகை குறைந்திருப்பினும், அடர்ந்த காப்புக்காடுகளில் வாழும் மலைவாழ் மக்களின் சமூக, கல்வி மற்றும் பொருளாதார வளர்ச்சிக்காக இவ்வட்டம் உருவாக்கப்பட்டது. சத்தியமங்கலம் வனவிலங்கு உய்வகம் மற்றும் புலிகள் காப்பகம் பகுதியில் தாளவாடி வட்டத்தின் பெரும்பகுதிகள் கொண்டுள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, தாளவாடி வட்டத்தின் மொத்த மக்கள் தொகை 63,359 ஆகும். அதில்  பட்டியல் இன மக்களின் தொகை 12,444 ஆக உள்ளது.  பட்டியல் பழங்குடி மக்களின் தொகை 5,900 ஆக உள்ளது. 

## மேற்கோள்கள்


## வெளி இணைப்புகள்
* ஈரோடு மாவட்டத்தின் அதிகாரப்பூர்வ இணையத்தளம் 

பகுப்பு:ஈரோடு மாவட்ட வட்டங்கள்
அப்பாசி பள்ளிவாசல்

**அப்பாசி பள்ளிவாசல்** *(Abbasi Mosque)* பாக்கித்தான் நாட்டிலுள்ள பஞ்சாப் மாகாணத்தில் இடம்பெற்றுள்ள பகவல்பூர் நகரில் அமைந்துள்ள ஒரு பள்ளிவாசல் ஆகும். சோலிசுதான் மண்டலத்தில் இருக்கும் தேராவர் கோட்டையில் இது இருக்கிறது. இப்பள்ளிவாசல் 1849 ஆம் ஆண்டில் நவாப் பகவல்கானால் கட்டப்பட்டது. 
## மேற்கோள்கள்

பகுப்பு:பஞ்சாப் (பாகிஸ்தான்)
பகுப்பு:நாடுகள் வாரியாகப் பள்ளிவாசல்கள்
தர்பார் மகால்

**தர்பார் மகால்** *(Darbar Mahal)* பாக்கித்தான் நாட்டிலுள்ள பஞ்சாப் மாகாணத்தில் இடம்பெற்றுள்ள பகவல்பூர் நகரில் அமைந்துள்ள ஓர் அரண்மனை ஆகும் . இந்த அரண்மனையை ஐந்தாம் பகவல் கான் தன்னுடைய மனைவிக்காகக் கட்டினார் . 1905 ஆம் ஆண்டில் இது கட்டி முடிக்கப்பட்டது. 1971 ஆம் ஆண்டு முதல் இந்த அரண்மனை இராணுவத்தினரின் கட்டுப்பாட்டில் உள்ளது. இக்கட்டிடம் பொது மக்கள் பார்வையிட அனுமதிக்கப்படுவதில்லை. 

## மேற்கோள்கள்

பகுப்பு:பாக்கித்தானிலுள்ள அரண்மனைகள்
பகுப்பு:பஞ்சாப் (பாகிஸ்தான்)
பகவல்பூர் மத்திய நூலகம்

**பகவல்பூர் மத்திய நூலகம்** *(Bahawalpur Central Library)* பாக்கித்தான் நாட்டிலுள்ள பஞ்சாப் மாகாணத்தில் இடம்பெற்றுள்ள பகவல்பூர் நகரில் அமைந்துள்ள மிகப்பழமையான ஒரு நூல்நிலையம் ஆகும். ரூபசு டேனியல் ஐசக் மற்றும் ஐந்தாம் சாதிக் முகமது கான் ஆகியோர் 1924 ஆம் ஆண்டு மார்ச்சு மாதம் 8 ஆம் நாள் இந்நூலகத்தை நிறுவினார்கள் . பகவல்புர் மாகாண மக்கள் நன்கொடையாக அளித்த 1,00,000 ரூபாய் பணத்தில் இந்நூலகத்தின் கட்டுமானப் பணிகள் நடைபெற்றன . 

பாக்கித்தான் நாட்டின் பஞ்சாப் மாகாணத்தில் உள்ள நூல்நிலையங்களில் இரண்டாவது பெரிய நூலகம் பகவல்பூர் மத்திய நூலகம் ஆகும் . நூலகத்தில் 1,00,000 புத்தகங்களுக்கு மேல் சேகரிக்கப்பட்டு வைக்கப்பட்டுள்ளன . 

பிரதானக் கூடம், சிறுவர் பிரிவு, கேட்பொலிக் காட்சி பிரிவு என மூன்று பிரிவுகளாக பிரிக்கப்பட்டு நூலகம் இயங்குகிறது . செய்தித் தாள்களின் பழங்காலப் பதிப்புகளும் இங்கு இடம்பெற்றுள்ளன . 

## மேற்கோள்கள்

## புற இணைப்புகள்

* Lets go:Bahawalpur library BBC Urdu

பகுப்பு:பாக்கித்தானிலுள்ள கட்டிடங்கள்
பகுப்பு:பஞ்சாப் (பாகிஸ்தான்)
மெத்திலீன்பிசு (இருபியூட்டைல்யிருதயோகார்பமேட்டு)

**மெத்திலீன்பிசு (இருபியூட்டைல்யிருதயோகார்பமேட்டு)** *(Methylenebis(dibutyldithiocarbamate)*) என்பது CH2(SC(S)NBu2)2 என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இவ்வாய்ப்பாட்டிலுள்ள Bu = C4H9 தொகுதியாகும். மேலும், இதுவொரு கரிமக்கந்தகச் சேர்மமாகவும்  கருதப்படுகிறது. மெத்திலீன்பிசு (டைபியூட்டைல்டைதயோகார்பமேட்டு) என்ற பெயராலும் இதை அழைக்கிறார்கள். டைபியூட்டைல்டைதயோகார்பமேட்டு சேர்மத்தின் வழிப்பெறுதியாக இதை தயாரிக்கிறார்கள். ஆக்சிசனேற்ற எதிர்ப்பியாகவும் உலோகப் மேற்பரப்புகளை பாதுகாக்கும் பொருளாகவும் பல்வேறு உயவுப்பொருட்களுடன் கூட்டுசேர் பொருளாக மெத்திலீன்பிசு (இருபியூட்டைல்யிருதயோகார்பமேட்டு) பயன்படுத்தப்படுகிறது. இருதயோகார்பமேட்டுடன் இருகுளோரோமீத்தேன் சேர்த்து ஆல்க்கைலேற்ற வினைக்கு உட்படுத்தி இச்சேர்மம் தயாரிக்கப்படுகிறது. நிறம் கொண்டிருப்பதாக வரையறுக்கப்பட்டாலும் எளிய இருதயோகார்பமேட்டுகளின் எசுத்தர்கள் நிறமற்று காணப்படுகின்றன. 

## மேற்கோள்கள்

பகுப்பு:டைதயோகார்பமேட்டுகள்
நிக்கல் பிசு(இருமெத்தில்யிருதயோகார்பமேட்டு)

**நிக்கல் பிசு(இருமெத்தில்யிருதயோகார்பமேட்டு)*** (Nickel bis(dimethyldithiocarbamate))* என்பது Ni(S2CNMe2)2  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இவ்வாய்ப்பாட்டிலுள்ள Me என்பது மெத்தில்  தொகுதியைக் குறிக்கிறது. நிக்கல் பிசு (டைமெத்தில்டைதயோகார்பமேட்டு) என்ற பெயராலும் இதை அழைக்கிறார்கள். நிக்கலும் இருமெத்தில்யிருதயோகார்பமேட்டும் சேர்ந்து உருவாகும் ஒருங்கிணைவுச் சேர்மமாகவும் இது  கருதப்படுகிறது. அதிக அளவு நிக்கல்(II) அயனியின் பிசு(ஈரால்கைல்யிருதயோகார்பமேட்டு) சேர்மங்களுக்கு இதுவொரு முன்மாதிரி சேர்மமாகும். மேலும் இது பல்வேறு மாறுபட்ட கரிமப் பொருள்களைக் கொண்டுள்ளது, அவை அனைத்தும் ஒரே மாதிரியான கட்டமைப்புகளைக் கொண்டுள்ளன. பூஞ்சைக் கொல்லியாக நிக்கல் பிசு (இருமெத்தில்யிருதயோகார்பமேட்டு) சந்தைப்படுத்தப்படுகிறது. இதனுடன் தொடர்புடைய அணைவுச் சேர்மங்கள் பலபடிகளில் நிலைநிறுத்திகளாகப் பயன்படுகின்றன   .
 
## தயாரிப்பும் கட்டமைப்பும்

நிக்கல்(II) மற்றும் இருமெத்தில்யிருதயோகார்பமேட்டு உப்புகளின் நீர்த்த கரைசல்களைச் சேர்க்கும்போது கருப்பு நிற வீழ்படிவாக நிக்கல் பிசு (இருமெத்தில்யிருதயோகார்பமேட்டு) உருவாகிறது. கட்டமைப்பு மற்றும் பிணைப்பைப் பொறுத்த அளவில் நிக்கல் சதுரத்தள கட்டமைப்பில் காணப்படுகிறது. இந்த அணைவுச் சேர்மம் டயாகாந்தப்பண்பு கொண்டதாகவும் உள்ளது .

## மேற்கோள்கள்

பகுப்பு:நிக்கல் சேர்மங்கள்
பகுப்பு:பூஞ்சைக் கொல்லிகள்
பகுப்பு:டைதயோகார்பமேட்டுகள்
பகுப்பு:நிக்கல் ஒருங்கிணைவுச் சேர்மங்கள்
கீழக்கரை வட்டம்

**கீழக்கரை வட்டம்**, தமிழ்நாட்டின் இராமநாதபுரம் மாவட்டத்தின் 9 தாலுக்காக்களில் ஒன்றாகும். இத்தாலுக்கா இராமநாதபுரம் வட்டத்தின் கீழக்கரை, உத்தரகோசமங்கை மற்றும் திருப்புல்லாணி குறுவட்டங்களைக் கொண்டு 1 ஏப்ரல் 2018ல் புதிதாக நிறுவப்பட்டது. இவ்வட்டத்தின் வட்டாட்சியர் அலுவலுகம் கீழக்கரையில் செயல்படுகிறது. இவ்வட்டத்தில் திருப்புல்லாணி ஊராட்சி ஒன்றியம் அமைந்துள்ளது.

## வட்ட நிர்வாகம்
கீழக்கரை  வட்டத்தில் உத்தரகோசமங்கை, கீழக்கரை மற்றும் திருப்புல்லாணி என மூன்று உள்வட்டங்களும்,  , 26 வருவாய் கிராமங்களையும் கொண்டது.

### உத்தரகோசமங்கை குறுவட்டதிலுள்ள் வருவாய் கிராமங்கள்
# எக்ககுடி
# பனைகுளம்
# மாலங்குடி
# மல்லல்
# ஆலங்குளம்
# உத்தரகோசமங்கை
# நல்லிருக்கை

### கீழக்கரை குறுவட்டத்தின் வருவாய் கிராமங்கள்
# பனையடியேந்தல்
# வேளானூர்
# மாணிக்கனேரி
# புல்லந்தை
# மாயாகுளம்
# கீழக்கரை
# காஞ்சிரங்குடி
# குளபதம்
# இதம்பாடல்
# ஏர்வாடி

### திருபுல்லாணி உள்வட்டத்தின் வருவாய் கிராமங்கள்
# திருப்புல்லாணி
# பள்ளமோர்குளம்
# களரி
# வெள்ளாமரிச்சுக்கட்டி
# குதக்கோட்டை
# களிமண்குண்டு
# வண்ணான்குண்டு
# பெரியபட்டணம்
# ரெகுநாதபுரம்

## மேற்கோள்கள்


பகுப்பு:இராமநாதபுரம் மாவட்ட வட்டங்கள்
வெம்பக்கோட்டை வட்டம்

**வெம்பக்கோட்டை வட்டம்** (*Vembakottai Taluk*), தமிழ்நாட்டின், விருதுநகர் மாவட்டத்தின் 10 வருவாய் வட்டங்களில் ஒன்றாகும். இவ்வட்டம் 2016 இல் புதிதாக நிறுவப்பட்டது. இவ்வட்டத்தின் வட்டாட்சியர் அலுவலகம் வெம்பக்கோட்டையில் இயங்குகிறது. இவ்வட்டத்தில் வெம்பக்கோட்டை ஊராட்சி ஒன்றியம் அமைந்துள்ளது.

## வட்ட நிர்வாகம்
வெம்பக்கோட்டை வட்டம் ஆலங்குளம், ஏழாயிரம்பண்ணை, கீழராஜகுலராமன் மற்றும் வெம்பக்கோட்டை என நான்கு உள்வட்டங்களும், 37 வருவாய் கிராமங்களும் கொண்டது.

### ஆலங்குளம் உள்வட்டத்தின் வருவாய் கிராமங்கள்

# ஏ. லெட்சுமிபுரம்
# ஆலங்குளம்
# அப்பயநாயக்கன்பட்டி
# எதிர்கோட்டை
# கீழான்மறைநாடு
# கொங்கன்குளம்
# குண்டாயிருப்பு
# நதிக்குடி

### ஏழாயிரம்பண்ணை உள்வட்டத்தின் வருவாய் கிராமங்கள்

# இ. இராமநாதபுரம்
# இ. ரெட்டியாப்பட்டி
# ஏழாயிரம்பண்ணை
# குகன்பாறை
# கங்கரக்கோட்டை
# முத்தாண்டியாபுரம்
# ஓ. முத்துச்சாமிபுரம்
# சாணன்குளம்
# சங்கரபாண்டியாபுரம்
# சேர்வைக்காரன்பட்டி
# செவல்பட்டி
# சிப்பிப்பாறை
# துலுக்கன்குறிச்சி
# ஊத்துப்பட்டி

### கீழராஜகுலராமன் உள்வட்டத்தின் வருவாய் கிராமங்கள்

# கோபாலபுரம்
# கீழராஜகுலராமன்
# கொருக்கம்பட்டிஅ
# குறிச்சியார்பட்டி
# தென்கரை
# வடகரை
# வரகுணராமபுரம்

### வெம்பக்கோட்டை உள்வட்டத்தின் வருவாய் கிராமங்கள்

# அச்சன்குளம்
# கனஞ்சம்பட்டி
# கங்கரசெவல்
# பண்ணையடிப்பட்டி
# சூரார்பட்டி
# வெம்பக்கோட்டை
# விஜயகரிசல்குளம்
# விஜயரங்கபுரம்

## இதனையும் காண்க
* வெம்பக்கோட்டை
* வெம்பக்கோட்டை ஊராட்சி ஒன்றியம்

## மேற்கோள்கள்

பகுப்பு:விருதுநகர் மாவட்ட வட்டங்கள்
சிங்கம்புணரி வட்டம்

**சிங்கம்புணரி வட்டம்**, தமிழ்நாட்டின் சிவகங்கை மாவட்டத்தின் ஒன்பது வருவாய் வட்டங்களில் ஒன்றாகும்.   திருப்பத்தூர் வட்டத்தின் 41  வருவாய் கிராமங்களைக் கொண்டு சிங்கம்புணரி வட்டம் 2016ல் நிறுவப்பட்டது.  தேவகோட்டை வருவாய் கோட்டத்தில் அமைந்த சிங்கம்புணரி வருவாய் வட்டத்தின் வட்டாட்சியர் அலுவலகம் சிங்கம்புணரியில் இயங்குகிறது. இவ்வட்டத்தில் சிங்கம்புணரி ஊராட்சி ஒன்றியம் உள்ளது.  

## வட்ட நிர்வாகம்
சிங்கம்புணரி வருவாய் வட்டம் எஸ். எஸ். கோட்டை, சிங்கம்புணரி மற்றும் வரப்பூர் என மூன்று உள்வட்டங்களும், 41 வருவாய் கிராமங்களும் கொண்டுள்ளது. அவைகள்:

# குளத்துப்பட்டி
# வரப்பூர்
# உலகம்பட்டி
# மண்டகுடிப்பட்டி
# நெடுவயல்
# மின்னமலைப்பட்டி 
# மேலவண்ணாரிருப்பு
# மணலூர்
# செம்மண்பட்டிபுதூர்
# கீழவயல்
# வலசைப்பட்டி
# முசுண்டப்பட்டி
# கரிசல்பட்டி
# தர்மபட்டி
# செட்டிக்குறிச்சி
# பிரான்பட்டி
# மேல்பட்டி
# கிருங்கக்கோட்டை
# பிரான்மலை
# சிறுமருதூர்
# டி. காளப்பூர்
# சிங்கம்புணரி வடக்கு
# சிங்கம்புணரி தெற்கு 
# காளப்பூராயன்
# காயம்பட்டி
# சூரக்குடி
# சதுர்வேதமங்கலம்
# முறையூர் 
# சேவல்பட்டி
# மேலையூர்
# மாத்தூர்
# எருமைப்பட்டி
# நயினாப்பட்டி
# ஜெயம்கொண்டநிலை
# மல்லக்கோட்டை
# வடவன்பட்டி
# மாம்பட்டி தெற்கு
# மாம்பட்டி வடக்கு 
# மாம்பட்டி தேவஸ்தானம்
# ஏரியூர்
# அரளிக்கோட்டை

## மேற்கோள்கள்


பகுப்பு:சிவகங்கை மாவட்ட வட்டங்கள்
சிவசங்கரி சுப்பிரமணியம்

**சிவசங்கரி சுப்பிரமணியம்** (பிறப்பு: 24 சனவரி 1999) மலேசிய சுவர்ப்பந்து வீராங்கனை ஆவார். இவர் 2018 மே மாதம், உலகத் தரவரிசையில் 38-ஆவது நிலையையும், 2022-ஆம் ஆண்டில் உலகத் தரவரிசையில் 26-ஆவது நிலையையும், 2024 சூலை மாதம் 9-ஆவது நிலையையும் பெற்றார். இதுவே இதுவரை இவர் பெற்ற சிறப்பு தரவரிசையாகும்.

அத்துடன் ஐவி லீக் (*Ivy League*) பெண்கள் பிரிவில் 2022 ஆண்டின் சிறந்த வீராங்கனையாகத் தேர்வு செய்யப்பட்டார். 2018-ஆம் ஆண்டு இவர் சடோமி வாடனபே-வை தோற்கடித்து பிரித்தானிய இளையோர் திறந்த சுற்று வாகையாளர் பட்டதை வென்றார்.

இவர் 2011-ஆம் ஆண்டில் மலேசிய விளையாட்டு மன்றத்தின் சிறந்த வளர்ந்துவரும் விளையாட்டாளர் விருதைப் பெற்றார்.

2018 சூலை 8-இல் நடைபெற்ற 34வது ஓஹன தேசியநிலை சுவர்ப்பந்துப் போட்டியில் லோ வீ வெர்ன் என்பவரை வெற்றி கொண்டு வெற்றியாளர் பட்டத்தைப் பெற்றார். இதன் முலம், சிவசங்கரி மலேசியாவின் மகளிர் சுவர்ப்பந்து போட்டியில், ஆக இளைய விளையாட்டாளராகத் திகழ்கிறார்.

2024 ஏப்ரல் 1 இல், இலண்டனில் நடைபெற்ற பி.எஸ்.ஏ உலகச்சுற்று கிளாசிக் இறுதிப் போட்டியில் உலகத் தர வரிசையில் 2-ஆம் நிலையில் உள்ள கனியா எல் அமாமி என்num எகிப்தியரைத் தோற்கடித்து தங்கத்தை வென்றார்.

சிவசங்கரியின் குறிப்பிடத்தக்க சாதனையை அங்கீகரித்து, இவருக்கு "தி வேர்ல்ட் கேம்ஸ்" என்ற அமைப்பு ஏப்ரல் 2024 இற்கான 'மாதத்தின் தடகள வீரர்' என்ற மதிப்புமிக்க பட்டத்தை வழங்கியது.

## தனிப்பட்ட வாழ்க்கை
சிவசங்கரி மலேசியா, கெடா மாநிலம், சுங்கை பட்டாணியில் சுப்பிரமணியம் கன்னியப்பன், வள்ளி நாகப்பன் ஆகியோருக்கு 1999 சனவரி 24 அன்று பிறந்தார். தனது எட்டாவது அகவையில் சுவர்ப்பந்து விளையாட்டில் ஈடுபடலானார். துவாங்கு ஜாஃபர் கல்லூரியில் கல்வி பயின்றார். தற்போது இங்கிலாந்து, கோர்னெல் பல்கலைக்கழகத்தில் மக்கள் தொடர்பு/ ஊடக ஆய்வுகள் படிப்பில் உயர்கல்வி கற்று வருகிறார்.

2022 சூன் 26 அன்று, சிவசங்கரி மாஜு விரைவுச்சாலையில் வாகன விபத்தில் சிக்கினார். முகம், சி1 முதுகெலும்பில் எலும்பு முறிவுகள் ஏற்பட்டன. இவ்விபத்தின் காரணமாக, இவர் 2022 பொதுநலவாய விளையாட்டுப் போட்டிகளில் இருந்து விலக வேண்டியிருந்தது.

## மேற்கோள்கள்

## வெளி இணைப்புகள்
* Official Women's Squash World Ranking
* 

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:கெடா மக்கள்
பகுப்பு:மலேசிய இந்தியர்கள்
பகுப்பு:சுவர்ப்பந்து விளையாட்டு வீரர்கள்
பகுப்பு:மலேசிய விளையாட்டு வீரர்கள்
பகுப்பு:மலேசியத் தமிழ்ப் பெண்கள்
8-அனிலினோநாப்தலீன்-1-சல்போனிக் அமிலம்

**8-அனிலினோநாப்தலீன்-1-சல்போனிக் அமிலம்** *(8-Anilinonaphthalene-1-sulfonic acid)* என்பது C16H13NO3S  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இதை 1-அனிலினோ-8-நாப்தலீன்சல்போனேட்டு என்ற பெயராலும் அழைக்கிறார்கள். இச்சேர்மத்தில் சல்போனிக் அமிலத் தொகுதி மற்றும் அமீன் தொகுதி ஆகிய இரண்டு தொகுதிகளும் இடம்பெற்றுள்ளன. ஒளிரும் மூலக்கூற்று ஆய்வில் இச்சேர்மம் பயன்படுத்தப்படுகிறது . உதாரணமாக புரதங்களில் ஈந்தணைவி பிணைப்புகளால் தூண்டப்படும் இணக்கமாக்கும் மாற்றங்களை ஆய்வு செய்வதற்கு 8-அனிலினோநாப்தலீந்1-சல்போனிக் அமிலத்தை பயன்படுத்த முடியும். புரத மேற்பரப்பில் உள்ள நீரெதிர்ப்பு மண்டலங்களை  இணைக்கும்போது இச்சேர்மத்தின் ஒளிரும் பண்புகள் மாறும். ஒரு குறிப்பிட்ட ஈந்தணைவியின் இருப்பு மற்றும் அது இல்லாத நிலையில் ஒளிர்வை ஒப்பீடு செய்யும்போது ஈந்தணைவியின் பிணைப்பு புரதத்தின் மேற்பரப்பை எவ்வாறு மாற்றும் என்ற தகவல் கிடைக்கிறது. மைட்டோகாண்ட்ரிய சவ்வுகளுக்கு இச்சேர்மத்தின் ஊடுருவுதல் மிகவும் பயனுள்ளதாக இருக்கிறது .

## மேற்கோள்கள்

பகுப்பு:அனிலின்கள்
பகுப்பு:நாப்தலீன்சல்போனிக் அமிலங்கள்
இளங்கலைச் சட்டம்

**சட்டங்களின் இளையர்** (; ; **LL.B.** or **சச.இ.** or **B.L.**) என்பது சட்டத்தில் ஓர் இளங்கலை பட்டம் (அல்லது ஆள்வரை சார்ந்து சட்டத்தில் ஓர் முதல் தொழிற்கல்வி பட்டம்) ஆகும். இது இங்கலாந்தில் தோன்றியதும் யப்பான் மற்றும் ஒருங்கிணைந்த நாடுகள் மற்றும் கனடா தவிர்த்து பெரும்பான்மையான பொதுச் சட்ட ஆள்வரைகளில் வழக்கறிஞர் ஆகிட வழங்கப்படும் பட்டமாகும். இது வரலாற்று ரீதியாக யு.எஸ்.யிலும் இந்த நோக்கத்திற்காக பயன்படுத்தப்பட்டது, ஆனால் 1960 களின் நடுப்பகுதியில் சட்டவியலில் முனைவர் (ஜூரிஸ் டாக்டர்) பட்டத்திற்கு ஆதரவாக இது நிறுத்தப்பட்டது.

வரலாற்று ரீதியாக, கனடாவில், சட்டங்களில் இளையர் என்பது பொதுச் சட்டத்தில் முதல் பட்டத்திற்கான பெயராகும், ஆனால் மேலும் ஒரு சில க்யூபக் பல்கலைக்கழகங்களால் உரிமையியல் சட்டத்தில் இளையர் எனும் பெயரில் பட்டம் வழங்கப்படுகிறது. கனடா பொதுச் சட்ட சட்டங்களில் இளையர் பாடத்திட்டம், நடைமுறையில், இரண்டாம் நுழைவு பட்டமாகும். அதாவது ஏற்கனவே ஏதேனும் துறையில் ஒன்றோ கூடுதலோ இளங்கலை பட்டம் பெற்றவர்களே அனுமதிக்கப்படுவார்கள். தற்பொது, சட்டங்களில் இளையர் ஸ்கோட் சட்டம் மற்றும் தென்னாப்பிக்கா சட்டங்களில் முதல் பட்டத்திற்கான பெயராகும். ஸ்கோட்லான்ட் மற்றும் தென்னாப்பிக்கா பல்கலைக்கழகங்களால் வழங்கப்படும் இப்பட்டம் பகுதி பொதுச் சட்டமும் பகுதி உரிமையியல் சட்டமுமாக உள்ளது.
## மேற்கோள்கள்

பகுப்பு:இளநிலைப் பட்டங்கள்
பகுப்பு:வழக்கறிஞர்கள்
1,1-ஈரைதராக்சியெத்தீன்

**1,1-ஈரைதராக்சியெத்தீன்** *(1,1-Dihydroxyethene)* என்பது C2H4O2  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இச்சேர்மத்தின் எத்தீன் சங்கிலியில் ஒரே கார்பன் அணுவில் இரண்டு ஐதராக்சி தொகுதிகள் பதிலிகளாக பதிலீடு செய்யப்பட்டுள்ளன. இதை 1,1-டை ஐதராக்சியெத்தீன் என்றும் கீட்டினுடைய கார்பனைல் நீரேற்று என்பதால் இதை கீட்டீன்நீரேற்று என்றும் வேறு பெயர்களால்  அழைப்பர். இச்சேர்மத்தின் கட்டமைப்பை நோக்குகையில் இதை அசிட்டிக் அமிலத்தினுடைய ஈனால் வடிவம் என்றும் கருதுகிறார்கள். கீட்டினை அசிட்டிக் அமிலமாக மாற்றும் நீரேற்ற வினையில் இச்சேர்மம் ஒரு முக்கியமான இடைநிலை வேதிப்பொருளாகச் செயல்படுகிறது . இந்த வினை நிகழ்வதற்கான சாத்தியமான பாதைகள் பற்றிய பகுப்பாய்வானது, வேதி வினைவழிமுறையின் ஒவ்வொரு படிநிலைக்குமான  செயலூக்கும் ஆற்றலை முக்கியமாக கருதுவதற்கான  ஓர் எடுத்துக்காட்டாகும் . கீட்டினுடைய கார்பனைலின் நீரேற்றம் என்பது பொதுவாக கார்பனைல் தொகுதியுடன் ஓர் தண்ணீர் மூலக்கூறு சேரும் ஒரு கூட்டுவினையென கருதப்பட்டது. இரண்டாவது தண்ணீர் மூலக்கூறு இவ்வினைக்கு வினையூக்கியாக செயற்படுவதாக கருதப்பட்டது . 

## மேற்கோள்கள்

பகுப்பு:ஈனால்கள்
4-பிப்பெரிடினோன்

**4-பிப்பெரிடினோன்** *(4-Piperidinone)* என்பது C5H9NO  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். பிப்பெரிடின் சேர்மத்தின் வழிப்பெறுதியாக இச்சேர்மம் கருதப்படுகிறது. வேதியியல் சேர்மங்களையும் மருந்து வகைப்பொருட்களையும் தயாரிக்குபோது ஓர் இடைநிலை வேதிப்பொருளாக 4-பிப்பெரிடினோன் பயன்படுத்தப்படுகிறது. 

## பிப்பெரிடோன்கள்

பிப்பெரிடோன் கட்டமைப்புக் கூட்டை பகிர்ந்து கொள்ளூம் சேர்மங்கள் அனைத்தும் பிப்பெரிடோன்கள் எனப்படுகின்றன. பெட்ரெங்கோ-கிர்ட்சுசெங்கோ பிப்பெரிடோன் தொகுப்பு வினை பிப்பெரிடோன்களை தயாரிக்க உதவும் தொகுப்பு வினையாகக் கருதப்படுகிறது. இவ்வினையில் ஓர் ஆல்க்கைல்-1,3-அசிட்டோன் டைகார்பாக்சிலேட்டுடன் பென்சால்டிகைடையும் ஓர் அமீனையும் சேர்த்து வினை நிகழ்த்தப்படுகிறது. இந்த பலபகுதி வினை ஆண்ட்சுசெ பிரிடின் தொகுப்பு வினையுடன் தொடர்பு கொண்ட வினையாகும். 

## இதையும் காண்க
*4-பிரிடோன்

## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:பிப்பெரிடினோன்கள்
4-பிரிடோன்

**4-பிரிடோன்** *(4-Pyridone)* என்பது C5H5NO  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இதுவொரு நிறமற்ற திண்மமாகும். சிறுபான்மை அமைப்பு மாற்றியமான 4-ஐதராக்சிபிரிடினுடன் இச்சேர்மம் சமநிலை கொண்டுள்ளது.  

## தயாரிப்பு

4-பிரோன் மற்றும் புரோட்டானுடைய கரைப்பான்களில் உள்ள அமீன்களுடன் வினைபுரிந்து 4-பிரிடோன்களும் அதன் வழிப்பெறுதிகளும் தயாரிக்கப்படுகின்றன
. 

## மேற்கோள்கள்

பகுப்பு:4-பிரிடோன்கள்
பீனைல்பைருவிக் அமிலம்

**பீனைல்பைருவிக் அமிலம்** *(Phenylpyruvic acid)* என்பது C6H5CH2C(O)CO2H என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். மேலும் இதுவொரு கீட்டோ அமிலமுமாகும். 

## தோற்றம்

பீனைல்பைருவிக் அமிலம் அதன் எ-மற்றும் ஒ-ஈனால் அமைப்பு மாற்றியங்களுடன் சமநிலை கொண்டுள்ளது. பீனைல் அலனின் சேர்மத்தை ஆக்சிசனேற்ற அமீன் நீக்க வினைக்கு உட்படுத்துவதால் இச்சேர்மம் விளைபொருளாகக் கிடைக்கிறது. 

## தயாரிப்பு

பென்சால்டிகைடு மற்றும் கிளைசின் வழிப்பெறுதிகளை ஒடுக்க வினைக்கு உட்படுத்துவதால் பீனைல் அசுலாக்டோன் உற்பத்தி செய்யப்பட்டு, பின்னர் அது அமிலம் அல்லது கார வினையூக்கியால் நீராற்பகுக்கப்பட்டு பீனைல்பைருவிக் அமிலம் தயாரிக்கப்படுகிறது. பென்சைல் குளோரைடை இரட்டைக் கார்பனைலேற்றம் செய்தும் இதைத் தயாரிக்க இயலும். 

பீனைல்பைருவிக் அமிலத்தை ஒடுக்கச் சிதைவு அமீனேற்றம் செய்தால் பீனைல் கிளைசின் கிடைக்கிறது. 

## மேற்கோள்கள்

பகுப்பு:ஆல்பா-கீட்டோ அமிலங்கள்
பகுப்பு:அரோமாட்டிக் அமிலங்கள்
பகுப்பு:பென்சைல் சேர்மங்கள்
பகுப்பு:கீட்டோன்கள்
புரோமோபைருவிக் அமிலம்

**புரோமோபைருவிக் அமிலம்** *(Bromopyruvic acid)* என்பது BrCH2COCO2H  என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். பைருவிக் அமிலத்தை புரோமினேற்றம் செய்த வழிப்பெறுதியாக இந்த நிறமற்ற திண்மம் தயாரிக்கப்படுகிறது. லாக்டிக் அமிலம், பைருவிக் அமிலம் ஆகியவற்றுடன் அமைப்பு ஒற்றுமை கொண்ட சேர்மமாகவும் கருதப்படுகிறது. வளர்சிதை மாற்ற நச்சாகவும் புற்றுநோய் எதிர்ப்பு முகவராகவும் ஆராயப்பட்டு வருகிறது . பிற α-புரோமோகீட்டோன்களைப் போலவே இதுவும் ஒரு ஆல்கைலேற்றும் முகவராகும்.

## ஆய்வு
 
பைருவேட்டு கடத்தும் அமைப்பு புரோமோபைருவேட்டை டிரைபேனாசோமல் செல்களுக்குள் செலுத்தப் பயன்படுகிறது. செல்லுக்குள் செலுத்தப்பட்ட புரோமோபைருவிக் அமிலத்தின் இலக்கு கிளைசெரால்டிகைடு-3-பாசுபேட்டு டியைதரசினேசு ஆகும். இது புரோமோபைருவேட்டால் எளிதில் தூண்டப்படக்கூடியதாகும். புற்று செல்களில் மிகைவெளிப்படுத்தலாக கருதப்பட்ட பைருவேட்டு கடத்தும் அமைப்பு பின்னர் மோனோ கார்பாக்சிலேட்டு கடத்தியாக அடையாளப்படுத்தப்பட்டது. இதை மோனோ கார்பாக்சிலேட்டு கடத்தி 1 என அழைத்தனர். 

## மேற்கோள்கள்

## புற இணைப்புகள்
* 
* 
* 
* 
* The cancer cell's "power plants" as promising therapeutic targets: An overview, by Peter Pederson

பகுப்பு:கரிம புரோமைடுகள்
பகுப்பு:ஆல்க்கைலேற்றும் முகவர்கள்
பகுப்பு:கீட்டோ அமிலங்கள்
பகுப்பு:புரோப்பியோனிக் அமிலங்கள்
அலையன்ஸ் ஏர்

**அலையன்ஸ் ஏர்** (Alliance Air (India) என்பது ஏர் இந்தியாவின் ஒரு முழுமையான துணை நிறுவனமாக 1996 ஆம் ஆண்டு நிறுவப்பட்டது. இந்த விமான நிறுவனம் பிரதானமாக பிராந்தியங்களை இணைக்கும் திட்டத்தின் ஒரு பகுதியாக இந்தியாவில் உள்ள பிராந்திய பாதைகளை இயக்குகிறது.

## வரலாறு
அலையன்ஸ் ஏர் 1996 ஆம் ஆண்டு நிறுவப்பட்டது.  2007 ல், ஏர் இந்தியாவுடன் இந்தியன் ஏர்லைன்ஸ் நிறுவனம் இணைந்தபோது, ஏர் இந்தியாவின் புதிய அடையாளமாக உள்நாட்டு போக்குவரத்தில் மாறியது. மார்ச் 2017 இல், விமான நிறுவனம் மீண்டும் அலையன்ஸ் ஏர் என்று பெயர் மாற்றப்பட்டது.

## செல்லுமிடங்கள்
இது 2017 செப்டம்பர் மாத கணக்கீட்டின்படி இந்தியாவில் 46 இடங்களுக்கு இந்நிறுவனம் சேவையளிக்கின்றது. முக்கியமாக பெங்களூரு, சென்னை,திருச்சி டெல்லி, ஹைதராபாத், ஜெய்ப்பூர், கொல்கத்தா, மும்பை, அகத்தி, ஆக்ரா,அகமதாபாத்,பாவ்நகர்,போபால்,கோவா,குவகாத்தி, ஹூப்ளி,இந்தூர்,தர்மசாலா,கொச்சி,குலு,லக்னோ,மதுரை, பாட்னா,பதான்கோட்,புனே,ராஞ்சி,ஷில்லாங்,சிம்லா,சூரத்,சீரடி,தேஜ்பூர்,  திருப்பதி,உதய்ப்பூர், விஜயவாடா மற்றும் விசாகப்பட்டினம் ஆகிய இடங்களில் இந்தியாவின் பிராந்திய சேவைகள் செயல்படுகிறது.

## விமான குழு விவரங்கள்
அலையன்ஸ் ஏர் விமான குழு ATR 42-300, ATR 72-600 ரக விமானங்களைக் கொண்டுள்ளது. 

## குறிப்புகள்

பகுப்பு: இந்திய வானூர்தி நிறுவனங்கள்
பகுப்பு:திருச்சிராப்பள்ளி பன்னாட்டு வானூர்தி நிலைய சேவை விமானங்கள்
விராலிமலை வட்டம்

**விராலிமலை வட்டம்**, தமிழ்நாட்டின், புதுக்கோட்டை மாவட்டத்தின் 12 வருவாய் வட்டங்களில் ஒன்றாகும். இவ்வட்டத்தின் வட்டாட்சியர் அலுவலகம்  விராலிமலையில் இயங்குகிறது. **இலுப்பூர்** வருவாய் கோட்டத்தில் உள்ள விராலிமலை வட்டம் *நீர்பழனி* , *கொடும்பாளூர்*  மற்றும் *விராலிமலை*  என மூன்று உள்வட்டங்களையும்; 37 வருவாய் கிராமங்களையும் கொண்டது. விராலிமலை ஊராட்சி ஒன்றியம் & விராலிமலை முருகன் கோயில் இவ்வட்டத்தில் உள்ளது.

## விராலிமலை வட்டத்தின் வருவாய் கிராமங்கள்
விராலிமலை வட்டத்தின் 37 வருவாய் கிராமங்கள் 

# ராஜாலிபட்டி 
# நம்மன்பட்டி
# விருத்தப்பட்டி
# தேங்காத்தின்னிபட்டி 
# பொய்யாமணி
# கசவனூர்
# அகரப்பட்டி
# மீனவேலி
# தெரவூர்
# தென்னம்பாடி
# கொடும்பாளூர் 
# விரலூர்
# இராஜகிரி
# விராலிமலை
# வண்ணத்திராயன்பட்டி
# மேப்பூதக்குடி
# பெருவாய்
# கல்குடி
# விட்டமாபட்டி
# கோமங்கலம் 
# பூதக்குடி
# வடுகப்பட்டி
# வெள்ளூர்
# அக்கல்நாயக்கன்பட்டி
# மேலபச்சகுடி
# குன்னத்தூர்
# குமாரப்பட்டி
# கத்தலூர்
# முல்லையூர்
# சூரியூர்
# பேராம்பூர்
# மதயயானைப்பட்டி
# அம்பூரப்பட்டி
# செங்கலக்குடி
# நீர்பழனி
# ஆலங்குடி
# வெம்மணி

## மேற்கோள்கள்


## வெளி இணைப்பு
*  விராலிமலை தாலுகா அலுவலகத்தில் ஜமாபந்தி 

பகுப்பு:புதுக்கோட்டை மாவட்ட வட்டங்கள்
த பிரிடேட்டர் (திரைப்படம்)

**த பிரிடேட்டர்** (***The Predator***) என்பது 2018 ஆண்டைய அமெரிக்க அறிபுனை அதிரடித் திரைப்படமாகும். இப்படமானது பிளாக் மற்றும் ஃப்ரெட் டீக்கர் ஆகியோர் எழுத, ஷேன் பிளாக்கால் இயக்கப்பட்டது. இது பிரிடேட்டர் (1987), பிரிடேட்டர் 2 (1990), பிரிடேட்டர்ஸ் (2010) ஆகிய பிரிடேட்டர் திரைப்பட வரிசையில் நான்காவதாக வெளிவரும்  திரைப்படமாகும்.  முதன்மைப் படத்தில் பிளாக் ஒரு துணை பாத்திரத்தை ஏற்றிருந்தார், அதே நேரத்தில்  முதல் மூன்று வரிசை படங்களின் தயாரிப்பாளராக இருந்த ஜான் டேவிஸ் மீண்டும் இப்படத்தின் தயாரிப்பாளராகியுள்ளார்.

இப்படத்தில்   பாய்ட் ஹோல்ப்ரூக், ட்ரெவண்டே ரோட்ஸ், ஜேக்கப் ட்ரம்ப்லே, கீகன்-மைக்கேல் கீ, ஒலிவிய மன், தாமஸ் ஜேன், ஆல்ஃபீ ஆலன், ஸ்டெர்லிங் கி. பிரவுன் ஆகிய நட்சத்திரங்கள் நடித்துள்ளனர். படத்தின் படப்பிடிப்பு 2017  சூன் மாதம் முடிவடைந்தது. அதனையடுத்து 2018 செப்டம்பர் 14 அன்று 20ஆம் சென்சுரி ஃபாக்சால் ஐபாஸ் மற்றும் டால்பி சினிமா மற்றும் தரநிலை வடிவமைப்புகளில் வெளியிடப்பட்டுகிறது.

## கதைச்சுருக்கம்
நவீன மிண்ணணு விளையாட்டுப் பொருட்களை இயக்கும் ஒரு சிறுவன் ஒருவனின் செயலானது, புவிக்கு வெளியே சுற்றிக்கொண்டிருக்கும் வேற்றுகிரகவாசிகளான பிரிடேட்டர் விண்கலத்துக்கான அழைப்புச் சமிக்ஞையாகி அது விபரீதமாகிறது. மரபணு மாற்றம்கொண்ட புதிய பிரிடேடர்களும், பிரமாண்ட பிரிடேடர்களுமாக புவியை கைப்பற்றவும், அதற்குத் தடையான மனித இனத்தை அழித்தொழிக்கவும் வருகின்றன. இதற்கு எதிராக ராணுவ வீரர் குழுவுடன் அறிவியல் ஆசிரியை ஒருவரும் இணைந்து, மனித இனத்தை காக்க போர் செய்கின்றனர்.

## மேற்கோள்கள்

## வெளி இணைப்புகள்

* 
* 
* 

பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:தொடர் திரைப்படங்கள்
பகுப்பு:2018 ஆங்கிலத் திரைப்படங்கள்
பிரிடேட்டர் (திரைப்படம்)

**பிரிடேட்டர்** (***Predator***) என்பது 1987 ஆண்டைய அமெரிக்க  அறிபுனை அதிரடித் திரைப்படமாகும், இப்படமானது சகோதரர்களான ஜிம் மற்றும் ஜான் தோமஸ் ஆகியோரால் எழுதப்பட்டு, ஜான் மெக்டெர்னானால் இயக்கப்பட்டது. இப்படத்தில் நடு அமெரிக்காவில் குறிப்பிடப்படாத ஒரு நாட்டில் கெரில்லா கட்டுப்பாட்டில் உள்ள பிரதேசத்தில் பணயக் கைதிகளை மீட்கும் பணியில் ஈடுபடும் உயர்நிலை இராணுவ மீட்பு குழு தலைவராக ஆர்னோல்டு சுவார்செனேகர் நடித்துள்ளார். இவரது குழுவை தொழில்நுட்பரீதியாக மேம்பட்ட வேற்றுலக உயிரி வேட்டையாடுகிறது. இந்த பிரிடேட்டர் கதையானது  1984 ஆம் ஆண்டு, ஹண்டர் என்ற பெரில் எழுதப்பட்டது. படப்பிடிப்பானது 1986 மார்ச்-சூன் காலகட்டத்தில் துவங்கியது, சிறப்பு உயிரினமானது ஸ்டான் வின்ஸ்டனால் வடிவமைக்கப்பட்டது.

படத்தின் தயாரிப்புச் செலவு சுமார் $ 15 மில்லியன் ஆகும். படத்தை 20ஆம் சென்சுரி பாக்ஸ் நிறுவனம் அமெரிக்காவில் 1987 சூன் 12 அன்று வெளியிட்டது, அதில் $ 59,735,548 வசூலித்தது.  துவக்கத்தில் இப்படம் கலவையான விமர்சனங்களைப் பெற்றது. தொடர்ந்து வந்த ஆண்டுகளில், இந்தத் திரைப்படத்தின் மீதான விமர்சகர்களின் மனப்பான்மை நேர்மறை ஆனது, மேலும் இது பல "சிறந்த" பட்டியல்களில் இடம்பிடித்ததோடு, தற்போது எல்லா காலத்திற்குமான  சிறந்த அதிரடிப் படங்களில் ஒன்றாகக் கருதப்படுகிறது. இதன் மூன்று தொடர்ச்சிகளாக, பிரிடேட்டர் 2 (1990), பிரிடேட்டர்ஸ் (2010) மற்றும் *[[த பிரிடேட்டர் (திரைப்படம்)|The Predator]]* (2018) ஆகிய படங்கள் வெளியாயின.

## கதைச்சுருக்கம்
நடு அமெரிக்காவில் கெரில்லா போராளிகளிடம் உள்ள பணயக் கைதிகளை மீட்கப்போகும் அதிரடிப் படை வீரர்கள், அங்கே காட்டில் தொழில் நுட்டப்தில் மேம்பட்ட அயல்கிரக வாசியின் வேட்டைக்கு ஆளாகின்றனர். அதை அழிக்க கதாநாயகன் மேற்கொள்ளும் அதிரடி சாகசமே இதன் கதை. 
## குறிப்புகள்

## மேற்கோள்கள்

பகுப்பு:1987 திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:எசுப்பானிய மொழித் திரைப்படங்கள்
சாரா எல்லன் ஆர்டிங்

**சாரா எல்லன் ஆர்டிங்** எனப்பட்ட **எல்லன் ஆர்டிங் பேக்கர்** *(Ellen Harding Baker)*  ஓகியோவில் உள்ள கன்னெக்டிகட்டில் 1847 ஜூன் 8 இல் பிறந்தார். இவர் தனது வானியல் விரிவுரைகளில் பயன்படுத்திய சூரியக் குடும்பக் கம்பளி உறை வரைவுக்காகப் பெயர்பெற்றவர்.  இவர் தன் வானியல் உரைகளை அயோவா மேற்கு கிளையிலும் மாஸ்கோ மேற்கு கிளையிலும் அயோவா உலோன்டிரீயிலும் ஆற்றியுள்ளார். 
இந்தக் கம்பளி உறை வரைவு இப்போது சுமித்சோனிய நிறுவனத்திடம் உள்ளது. நடப்பில் இது பார்வைக்கு வைக்கப்படுவதில்லை. இது 1876 இல் செய்யப்பட்ட்து. இதன் வடிவமைப்பு அக்கால வானியல் பாடநூல்களில் அமைந்த படவிளக்கத்தைப் போல அமைக்கப்பட்ட்தாகும். இதில் நடுவில் சூரியன் உள்லது. இதில் எட்டு சூரியக் குடும்பக் கோள்களும் அவை சூரியனைச் சுற்றும் வட்டணைகளுடன் காட்டப்பட்டுள்ளன. இதில் முதன்மை சிறுகோள் பட்டையும் அமைந்துள்ளது. இதில் சூரியக் குடும்பத்துக்கு அப்பால் உள்ள விண்மீன்களும் அமைந்துள்ளன.  இதில் புவியின் நிலாவும் வியாழனின் கலீலிய நிலாக்களும் காரிக்கோள், நெப்டியூன், யுரேனசு ஆகிய கோள்களின் எண்ணற்ற நிலாக்களும் காரிக்கோள் வலயங்களும் அமைந்துள்ளன. மையம் பிறழ்ந்த வட்டணையில் ஒரு வால்வெள்ளியும் காட்டப்பட்டுள்ளது. இது 1835 இல் பார்த்த ஆல்லே வால்வெள்ளியாக இருக்கலாம். இந்த உறை 89 x 106 அங்குலங்கள் (225 செமீ x 269 செமீ) அளவு பெரியதாகும்.

எல்லன் மரியோன் பேக்கரை 1867 அக்தோபர் 10 இல் மணந்துகொண்டார். எல்லன் 1886 மார்ச்சு 30 இல் என்புருக்கி நோயால் இறக்கும்போது இவர்களுக்கு ஏழு குழந்தைகள் இருந்தனர்.

## மேற்கோள்கள்

பகுப்பு:1847 பிறப்புகள்
பகுப்பு:1886 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பிலிப்பசு பால்டேயசு

thumb|பிலிப்பசு பால்டேயசு
**பிலிப்சு பால்டே** (*Philips Baelde*) அல்லது வண. **பிலிப்பசு பால்டேயசு** (*Philippus Baldaeus*, (ஞானசுநானம்: 24 அக்டோபர் 1632, – 1671, என்பவர் இடச்சு மறைப்பரப்புனர் ஆவார். இவர் இலங்கையில் ஒல்லாந்தர் ஆட்சிக் காலத்தில் அங்கு ஊடுருவிய இடச்சுப் படைகளுடன் யாழ்ப்பாணம் சென்றார். அங்கு அவர் 1658 இல் சீர்திருத்தத் திருச்சபையை அறிமுகப்படுத்தினார். ஆபிரகாம் ரொஜேரியசுக்குப் பின்னர் இலங்கைத் தீவின் வடக்கே வாழும் தமிழரின் வாழ்க்கை, மொழி, பண்பாடு ஆகியவற்றை ஆவணப்படுத்திய இரண்டாவது ஐரோப்பியர் இவராவார். இடச்சு மொழியில் எழுதப்பட்ட "பெருந்தீவான இலங்கையில் உண்மையானதும் சரியானதுமான விவரணம்" எனும் நூல் அக்காலத்தில் பெரும் வரலாற்றுப் பதிவாக இனங்காணப்பட்டு, உடனடியாகவே இடச்சு, இடாய்ச்சு மொழிகளில் அழகான படங்களுடன் 1672 இல் வெளியிடப்பட்டது. இதன் ஆங்கில மொழிபெயர்ப்பு 1960 ஆம் ஆண்டில் இலங்கையில் வெளியிடப்பட்டது.

இவர் தனது பதிவுகளில் பெரும்பாலும் தான் பயணம் மேற்கொண்ட இடங்களின் சமய, குடியியல், மற்றும் உள்ளூர் வழக்கங்களை ஆவணப் படுத்தினார். இந்து தொன்மவியலை அறிமுகப்படுத்தினார். இவர் 1672-இல் தமிழ் மொழியில் *கர்த்தரின் ஜெபம்* என்ற கடவுள் வழிபாட்டை மொழிபெயர்த்தார். இந்நூலில் பல தவறுகள் காணப்பட்டாலும், அக்காலகட்டத்தில் ஐரோப்பாவில் வெளியிடப்பட்ட முதலாவது இந்திய மொழி ஆய்வு நூலாகும். பால்டேயசு பின்னர் ஒல்லாந்து திரும்பி இளம் வயதில் இறக்கும் வரை மறைப்பரப்புனராகப் பணியாற்றினார்.

## மேற்கோள்கள்

## வெளி இணைப்புகள்

*Short bio 
*A Description of the East-India Coasts of Malabar and Coromandel and also of the Isle of Ceylon with their Adjacent Kingdoms & Provinces by Philip Baldeus (translated from the High-Dutch printed at Amsterdam 1672
*Digital Library for Dutch Literature (DBNL)
*International Institute for Asian Studies 
*

பகுப்பு:1632 பிறப்புகள்
பகுப்பு:1672 இறப்புகள்
பகுப்பு:இடச்சு இலங்கை
4-மெத்தில்-1-பென்டீன்

**4-மெத்தில்-1-பென்டீன்** *(4-Methyl-1-pentene)* என்பது C6H12   என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். ஒலிபின் பலபடியாக்கல் வினையில் இச்சேர்மம் ஓர் ஒருமமாகப் பயன்படுத்தப்படுகிறது. இதன் விளைவாக உருவாகும் பலபடி பாலி(4-மெத்தில்-1-பென்டீன்) என்ற பெயரால் அழைக்கப்படுகிறது. 

## மேற்கோள்கள்

பகுப்பு:ஆல்க்கீன்கள்
பகுப்பு:ஒற்றைப்படிகள்
பகுப்பு:நீரகக்கரிமங்கள்
அசுதோசு முகர்சி

**அசுதோசு முகர்சி** ( Sir Ashutosh Mukherjee 29, சூன் 1864–25 மே 1924)   என்பவர் வங்காள கல்வியாளர், நீதிமான், வழக்கறிஞர் மற்றும் கணித நிபுணர் ஆவார். இவரது முழுப் பெயர் அசுதோசு முகோபாத்தியாய என்பது ஆகும். (anglicised, originally **Āśutōṣh Mukhōpādhyāẏa**,
கணிதத்திலும் தெரியியல் பாடத்திலும் இரண்டு எம் ஏ பட்டங்கள் பெற்ற முதல் மாணவர் என்ற மதிப்பைப் பெற்றவர்.
1906 முதல் 1914 வரையிலும் 1921 முதல் 1923 வரையிலும் கொல்கத்தா பல்கலைக் கழகத் துணைவேந்தராகத் தொடர்ச்சியாகப் பதவி வகித்தார்.

1906இல் வங்காள தொழில் நுட்ப நிலையத்தை நிறுவினார்.1914 இல் கொல்கத்தா பல்கலைக் கழகத்தில் அறிவியல் கல்லூரியையும் தொடங்கினார். ஆசூரா சட்டக் கல்லூரியைத் தொடங்குவதில் ஈடுபாட்டுடன் இருந்தார். 1908 இல் கொல்கத்தா கணிதக் கழகம் இவர் முயற்சியால் நிறுவப்பட்டது. அதன் தலைவராக 1908 முதல் 1923 வரை இருந்தார். 1914 இல் இந்திய அறிவியல் கழகம் தொடங்கப்பட்டபோது தொடக்க நிகழ்ச்சியில் தலைவராக இருந்தார். 1916இல்  இவர் கொல்கத்தா பல்கலைக்கழகத் துணைவேந்தர் பதவியில் இருந்தபோது அசுதோசு கல்லூரி தொடங்கப்பட்டது.

அசுதோசு முகர்சி வங்காளம், ஆங்கிலம் மட்டும் அல்லாமல் பாலி, பிரெஞ்சு, உருசியன் ஆகிய மொழிகளிலும் தேர்ந்தவர்.
பல விருதுகள் அவர் பெற்றார். 1964 இல் அவர் நினைவைப் போற்றி அவரது உருவம் பொறித்த அஞ்சல் தலையை இந்திய அரசு வெளியிட்டது.

இவரது மகன்களில் ஒருவரான சியாமா பிரசாத் முகர்ஜி, பாரதீய ஜனசங்கம் அரசியல் கட்சியை நிறுவியவர்.

## மேற்கோள்கள்


பகுப்பு:இந்தியக் கல்வியாளர்கள்
பகுப்பு:மேற்கு வங்காள நபர்கள்
பகுப்பு:1864 பிறப்புகள்
பகுப்பு:1924 இறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
அசிட்டால்டிகைடு அமோனியா முப்படி

**அசிட்டால்டிகைடு அமோனியா முப்படி** *(Acetaldehyde ammonia trimer)* என்பது (CH3CHNH)3.  என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். அசிட்டால்டிகைடு அமோனியா டிரைமர் என்ற பெயராலும் இதை அழைக்கலாம். தூய்மையான சேர்மம் நிறமற்று இருக்கும். இச்சேர்மத்தின் மாதிரிகள் ஆக்சிசனேற்றத்தால் தரங்குறைந்து இலேசான மஞ்சள் நிறம் அல்லது வெளிறிய பழுப்பு நிறத்தில் காணப்படுகின்றன. நீருறிஞ்சியாக இருப்பதால் முந்நீரேற்று வடிவில் கிடைக்கிறது.

அசிட்டால்டிகைடு அமோனியா முப்படி ஒரு முப்படியின வேதிச்சேர்மம் என்பதை இப்பெயர் வெளிப்படுத்தும் பகுதிப்பொருட்களின் மூலம் அறிய முடிகிறது. அசிட்டால்டிகைடும் அமோனியாவும் சேர்ந்து வினைபுரிந்து இச்சேர்மம் உருவாகிறது.

: 3 CH3CHO  +  3  NH3  →  (CH3CHNH)3  +  3  H2O

மூன்று மெத்தில் தொகுதிகளும் அமைப்பின் மையத்தில் பிணைக்கப்பட்டு சேர்மம் C3v  இடக்குழு சீரொழுங்கில் காணப்படுவதாக அணுக்கரு காந்த ஒத்தத்திர்வு நிறமாலையியல் ஆய்வு தெரிவிக்கிறது
. 

அசிட்டால்டிகைடு அமோனியா முப்படி என்ற இச்சேர்மம் அறுமெத்திலின்டெட்ராமீன் சேர்மத்துடன் தொடர்புடையதாக கருதப்படுகிறது. அறுமெத்திலின்டெட்ராமீன் அமோனியா மற்றும் பார்மால்டிகைடின் ஒடுக்கவினையால் உருவாகும் ஒடுக்க விளைபொருளாகும்.

## மேற்கோள்கள்

பகுப்பு:நைதரசன் பல்லினவளையங்கள்
பகுப்பு:ஆறு உறுப்பு வளையங்கள்
கொலேட் (2018 திரைப்படம்)

**கொலேட்** (***Colette***) என்பது 2018 ஆம் ஆண்டய பிரித்தானிய வாழ்க்கை வரலாற்று நாடகத் திரைப்படமாகும். பிரஞ்சு புதின எழுத்தாளரான காப்ரியேல் கொலேட்டின் வாழ்க்கை் கதையை மையமாகக் கொண்டு, வெஸ்ட்மோர்லாண்ட் மற்றும் ரிச்சர்ட் கிளாட்ஸர் ஆகியோரின் திரைக்கதையில்  வாஷ் வெஸ்டார்ட்லேண்ட் இயக்கிய படமாகும். இப்படத்தில் கீரா நைட்லி, டொமினிக் வெஸ்ட், எலினோர் டாம்லின்சன், டெனிஸ் கோஃப் ஆகியோர் நடித்துள்ளனர்.

இப்படத்தின் சிறப்புக் காட்சியானது 2018 சனவரி 20 அன்று சண்டேன்ஸ் திரைப்பட விழாவில் திரையிடப்பட்டது. செப்டம்பர் 2018 செப்டம்பர் 21 அன்று  பிளெகெர் ஸ்ட்ரீட் மற்றும் 30 வெஸ்ட் ஆகியவற்றால் அமெரிக்காவில் வெளியிடப்பட திட்டமிடப்பட்டுள்ளது, அதேசமயம் இது லியோங்க்கேட் மூலம் 2019 சனவரி 25 அன்று ஐக்கிய ராஜ்யத்தில் வெளியிட திட்டமிடப்பட்டுள்ளது.

## கதை
கிராமத்தில் இருந்து வந்த இளம்பெண் காப்ரியேல் கொலேட் ஆவார். இவர்  வயதில் 14 ஆண்டுகள் மூத்தவரான பாரீசை சேர்ந்த வில்லவி என்பவரை மணந்து தன் வாழ்க்கையைத் துவக்குகிறார்.

தற்செயலாக மனைவியின் எழுத்தாற்றலை அறிந்துகொண்ட கணவர், அவளைக் கொண்டு புதினங்களை எழுதவைத்து தன் பெயரில் வெளியிடுகிறார். அவரது "கிளாடியின்" தொடர் வரிசையின் வெற்றியானது வில்லியை ஒரு புகழ்வாய்ந்த எழுத்தாளராக ஆக்குகிறது. இதனால் இந்த இணையர் சமூகத்தில் சிறப்பான அந்தஸ்த்தை பெறுகின்றனர்.

காலப்போக்கில், கொலேட் தன் கணவனின் துரோகத்தால் தனது எழுத்துப் பணிக்கு முறையாக தனக்கு கிடைக்க வேண்டிய அங்கீகாரம் தனக்கு கிடைக்காததை உணர்கிறார். இது கணவன் மனைவிக்கு இடையில் விசிசலை உண்டாக்குகிறது. அதன்பிறகு கெலட்  தனக்கான தனிப்பாதையைத் தேர்ந்தெடுக்கிறாள்.

பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:லயன்ஸ் கேட் என்டேர்டைன்மென்ட் திரைப்படங்கள்
பகுப்பு:பிரித்தானிய திரைப்படங்கள்
புத்தளம் பெரிய பள்ளி

**புத்தளம் பெரிய பள்ளி** (*மொஹிடீன் ஜும்மா மஸ்ஜித்*) என்ற அழைக்கபடும் பள்ளிவாசல் புத்தளதில் அமைந்துள்ள மிகப்பெரிய பள்ளியாகும். பல நூற்றாண்டு வரலாற்றை கொண்ட இப்பள்ளிவாசல் 1938 செப்டெம்பர் 21ம் திகதி புணர்நிர்மானிக்கபட்டது(*தற்போதைய தோற்றம்*).

## வரலாறு
1400களில் மீரா உம்மா எனும் தனவந்தரால் நிலம் நன்கொடையாக வழங்கபட்டு இந்த இடத்தில் ஜும்மா பள்ளிவாசல் ஒன்று கட்டப்பட்டுள்ளது. பின் 1937 புதிய பள்ளிவாசல் கட்டுவதற்கான வேலைகள் ஆரம்பிக்கப்பட்டு 1938.09.21 நிறைவுபெற்றது.

1700 களில் கண்டி மன்னன் புத்தளம் பெரிய பள்ளிக்கு விஜயம் செய்துள்ளார். இந்நிகழ்வில் அவர் பல பரிசு பொருட்களை அன்பளிப்பாக வழங்கியுள்ளார். அவை இன்னும் இங்கு பொது மக்கள் பாவனைக்காக வைக்கப்பட்டுள்ளது.

1976 சிங்கள முஸ்லிம் கலவரத்தின் போது இப்பள்ளியில் தஞ்சம் புகுந்த பொதுமக்கள் மீது பொலிசார் தாக்குதல் நடத்தினர். இதன் போது 7 பேர் பள்ளியினுள்ளே மரணித்தார்கள்.

## உசாத்துணைகள்


பகுப்பு:புத்தளம் மாவட்ட பள்ளிவாசல்கள்
கீத கோவிந்தம் (திரைப்படம்)

**கீத கோவிந்தம்** (***Geetha Govindam***) என்பது ஓர் இந்திய தெலுங்குத் திரைப்படமாகும். இதை ஜிஏ2 பிக்சர்ஸ் என்ற பதாகையில் பன்னி வாஸ் தயாரிக்க, பரசுராம் இயக்கியுள்ளார். இப்படத்தில் விஜய் தேவரகொண்டா மற்றும் ராஷ்மிகா மந்தண்ணா ஆகியோர் முதன்மைப் பாத்திரத்திலும்,  சுப்பாராஜூ, ராகுல் ராமகிருஷ்ணா, வெண்ணிலா கிஷோர், நாகு பாபு, மௌரியாணி ஆகியோர் இதர பாத்திரங்களில் நடித்துள்ளனர். இப்படம் இந்தியாவில் 2018 ஆகத்து 15 அன்றும், அமெரிக்காவில் 2018 ஆகத்து 14 அன்றும் வெளியானது. இந்தப் படமானது விமர்சகர்களிடமிருந்து மிக நேர்மறையான விமர்சனங்களைப் பெற்றது மேலும் வசூல்ரீதியாக மிகப்பெரிய வெற்றி பெற்றது. இந்தத் திரைப்படத்தின் இந்தி மொழிமாற்றுப் பதிப்பு 2019 ஆம் ஆண்டு ஜீ சினிமா தொலைக்காட்சியில் "டார்லிங்பாஸ் 4" என்ற பெயரில் வெளியிடப்படவுள்ளது.

## கதை
இப்படமானது கதைத் தலைவனான விஜய் கோவிந்த் (விஜய் தேவரகொண்டா) தன் முன்கதையை அண்ணாவரத்தில் சக பயணியிடம் (நித்யா மேனன்) கூறுவதாக பின்கதை விரிகிறது. விஜய் கோவிந்த், கீதா (ராஷ்மிகா மந்தண்ணா) எனும் பெண்ணை விரும்புகிறார். தன் காதலை அவளிடம்கூறும் சந்தர்ப்பத்தை பார்த்திருக்கிறார்.

இந்நிலையில் எதிர்பாராதவிதமாக இருவரும் ஒரே பேருந்தில் இரவுப் பயணம் செய்யும் சூழல் ஏற்படுகிறது. பயணத்தில் ஏற்படும் ஒரு திடீர் நிகழ்வால் கோவிந்த் கீதாவின் பார்வையில் கெட்டவனாக தெரிகிறார்.   இதற்கிடையில், கீதாவின் சகோதரர் பனேந்திராவுக்கும் (சுப்பாராஜூ) கோவிந்த்தின் சகோதரிக்கும் நிச்சயதார்த்தம் நடக்கிறது. இதன் பிறகு கோவிந்த் கீதா ஆகியோருக்கு இடையில் மேலும் சிக்கல்கள் தோன்றுகின்றன. இந்தச் சிக்கல்களில் இருந்து, கோவிந்த் எப்படி மீள்கிறார், ஒன்றாக இருக்க வேண்டியிருந்தாலும் சூழ்நிலையால் வரும் சண்டைகளை அவர்கள் எப்படி எதிர்கொள்கிறார்கள், இறுதியில் என்ன ஆகிறது என்பதே கதை.

## ஒலித் தடம்

இப்படத்தின் இசையை கோபி சுந்தர் இசையமைத்துள்ளார், ஆடியோவை ஆதித்யா மியூசிக் வெளியிட்டது. முதல் பாடல் "இன்கெம் இன்கெம் இன்கெம் காவாலே" 10 ஜூலை 2018 அன்று வெளியிடப்பட்டது.

## நடிகர்கள்

* விஜய் கோவிந்த்தாக விஜய் தேவரகொண்டா 
* கீதாவாக ராஷ்மிகா மந்தண்ணா
* பனேந்திராவாக சுப்பாராஜூ
* ராமகிருஷ்ணாவாக ராகுல் ராமகிருஷ்ணா
* மணமகனாக வின்னேலா கிஷோர்
* கோவிந்த்தின் தந்தையாக நாகபாபு
* கீதாவின் பாட்டியாக அன்னபூர்ணா
* கீதாவின் தாத்தாவாக கிரிபாபு
* காவல் துறை அதிகாரி ரவியாக ரவி பிரகாஷ்
* கோவிந்த்தின் சகோதரியாக மௌராணி
* கல்யாணி நடராசன் (கல்லூரி மாணவியின் தாய், கீதாவின் நிர்வாக இயக்குநர்)
* விஜய் கோவிந்த்தின் நண்பராக ராகுல் ராமகிருஷ்ணா
* விஜய் கோவிந்த்தின் நண்பராக அபய் பெத்திகந்தி
* பாசர்பியாக நித்யா மேனன் (சிறப்புத் தோற்றம் ) 
* பேருந்து நிறுத்தத்தில் நிற்கும் பெண்ணாக அனு இம்மானுவேல் (சிறப்புத் தோற்றம் ) 
* கல்லூரி மாணவி நீலுவாக அனிஷா தாமா

## மேற்கோள்கள்

பகுப்பு:2018 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
மலின்டோ ஏர்

**மலின்டோ ஏர்** (Malindo Air) நிறுவனமானது மலேசிய விமான சேவை நிறுவனமாகும். இது இந்தோனேசியாவை சேர்ந்த லயன் ஏர் நிறுவனத்துக்கு சொந்தமான நிறுவனமாகும். இதன் தலைமையகம் மலேஷியாவின் பெடாலிங் ஜெயா நகரத்தில் அமைந்துள்ளது. மலின்டோ என்ற பெயர் மலேசியா மற்றும் இந்தோனேசியா ஆகிய இரண்டு நாட்டு பெயரின் கலப்பாகும். இரு நாடுகளுக்கிடையேயான ஒப்பந்தங்களை இது குறிக்கின்றது.. 

## செல்லுமிடங்கள்
இந்நிறுவனம் சேவையளிக்கும் நகரங்களின் பட்டியல் இந்தியாவில் முக்கியமாகதிருச்சி,அகமதாபாத்,அமிருதசரசு, டெல்லி,கொச்சி,மும்பை,திருவனந்தபுரம்,மற்றும் விசாகப்பட்டினம் ஆகிய இடங்களில் சேவைகள் செயல்படுகிறது.. 

{| class="wikitable"
! style="text-align: center; font-weight: bold;" | நகரம்
! style="text-align: center; font-weight: bold;" | நாடு
! style="text-align: center; font-weight: bold;" | சர்வதேச வான்வழிப் போக்குவரத்து அமைப்பு
! style="text-align: center; font-weight: bold;" | சர்வதேச பயணிகள் வான்வழிப் போக்குவரத்து ஒருங்கிணைப்பு
! style="text-align: center; font-weight: bold;" | விமான நிலையம்
|-
| style="text-align: center;" | திருச்சிராப்பள்ளி
| style="text-align: center;" | இந்தியா
| style="text-align: center;" | TRZ
| style="text-align: center;" | VOTR
| style="text-align: center;" | திருச்சிராப்பள்ளி பன்னாட்டு வானூர்தி நிலையம்
|-
| style="text-align: center;" | அகமதாபாத்
| style="text-align: center;" | இந்தியா
| style="text-align: center;" | AHM
| style="text-align: center;" | VAAH
| style="text-align: center;" | சர்தார் வல்லபாய் படேல் பன்னாட்டு வானூர்தி நிலையம்
|-
| style="text-align: center;" | திருவனந்தபுரம்
| style="text-align: center;" | இந்தியா
| style="text-align: center;" | TRV
| style="text-align: center;" | VOTV
| style="text-align: center;" | திருவனந்தபுரம் பன்னாட்டு வானூர்தி நிலையம்
|-
| style="text-align: center;" | விசாகப்பட்டினம்
| style="text-align: center;" | இந்தியா
| style="text-align: center;" | VTZ
| style="text-align: center;" | VOVZ
| style="text-align: center;" | விசாகப்பட்டினம் விமான நிலையம்
|-
}மேலும் இந்தோனேசியா, தாய்லாந்து, சீனா, பங்களாதேஷ், ஆஸ்திரேலியா, இலங்கை, வியட்நாம், மலேசியா,ஹாங்காங்,சவுதி அரேபியா, நேபால், பாக்கிஸ்தான், பிலிப்பைன்ஸ் ஆகிய நாடுகளுக்கும் விமான சேவையினை செயல்படுத்தி வருகின்றது.

## ஆதாரங்கள்

பகுப்பு:மலேசியா விமான நிறுவனங்கள்
பகுப்பு:திருச்சிராப்பள்ளி பன்னாட்டு வானூர்தி நிலைய சேவை விமானங்கள்

## புற இணைப்புகள்
* Malindo Air
* Malindo Holidays 
* Malindo Air at Airpaz
* Milindo Air at TraveliGo
இருபுரோப்பைலீன் கிளைக்கால்

**இருபுரோப்பைலீன் கிளைக்கால்** *(Dipropylene glycol)*  என்பது C6H14O3   என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இதை டைபுரோப்பைலீன் கிளைக்கால் என்ற பெயராலும் அழைக்கலாம். 4-ஆக்சா-2,6-எப்டேன்டையால், 2-(2-ஐதராக்சி-புரோபாக்சி)-புரோப்பேன்-1-ஆல், மற்றும் 2-(2-ஐதராக்சி-1-மெத்தில்-ஈத்தாக்சி)-புரோப்பேன்-1-ஆல் ஆகிய மூன்று மாற்றியங்களின் கலவையால் ஆக்கப்பட்ட வேதிச் சேர்மம் ஆகும் . 

## பயன்கள்

ஒரு நெகிழியாக்கியாக இருபுரோப்பைலீன் கிளைக்கால் பல பயன்களைக் கொண்டுள்ளது. தொழிற்துறை வேதிவினைகள் பலவற்றில் இது இடைநிலை வேதிப்பொருளாகப் பயன்படுகிறது. பலபடியாக்கல் முன்னெடுக்கும் பொருள் அல்லது ஒருமம் மற்றும் கரைப்பான் எனப்பலவிதமாகச் செயல்படுகிறது. குறைந்த நச்சுத்தன்மையும், கரைப்பான் பண்புகளும் இதையொரு தனித்துவமிக்க நறுமணக் கூட்டுப்பொருளாக தோல் மற்றும் தலைமுடி பராமரிப்புப் பொருட்களில் பயன்படுத்த உதவுகின்றன. பொழுதுபோக்கு இயந்திரத் தொழிற்சாலைகளில் மூடுபனி இயந்திரங்களில் பயன்படும் வர்த்தக முறை மூடுபனி திரவத்தில் பொதுவான் சேர்க்கைப் பொருளாக பயன்படுகிறது . 

## மேற்கோள்கள்

பகுப்பு:நெகிழியாக்கிகள்
பகுப்பு:டையால்கள்
பகுப்பு:ஒற்றைப்படிகள்
பகுப்பு:ஒப்பனை வேதிப்பொருட்கள்
சோமாவின் கனசதுரம்

**சோமா கன சதுரம்** (*Soma cube*) 1933 ஆம் ஆண்டில் பீட் ஹெய்ன் கண்டுபிடித்த ஒரு திடமான சிதறல் புதிர். வெர்னர் ஹெய்சன்பெர்க் நடத்திய குவாண்டம் இயக்கவியல் விரிவுரையின் போது, ஏழு துண்டுகளால் செய்யப்பட்ட 3 × 3 × 3 கனசதுரத்தை  அமைத்தாா். இந்த 7 துண்டுகள் துணை கொண்டு  பல்வேறு முப்பாிமான வடிவங்கள்  செய்யலாம்.

சோமா கனசதுரத்தின் துண்டுகள் மூன்று அல்லது நான்கு ஓா்அலகு  கனசதுரத்தின் அனைத்து பண்புகளையும் கொண்டிருக்கின்றன, அவை அவற்றின் முகங்களில் சேர்ந்துள்ளன, அது ஏதேனும் ஒரு மூலையால் இணைந்துள்ளன. இதில் திருப்தி அளிக்கும் மூன்று கனசதுரங்களின் இணைப்பு ஒன்றும் மற்றும் இந்த நிலைக்கு திருப்தி அளிக்கும் நான்கு கனசதுரங்களின் இணைப்பு ஆறு வகைகள் ஒன்று, இதில் இரண்டு வகை   ஒருவ்வொன்றும் மற்றதை பிரதிபலிப்பதாக இருக்கும். எனவே, 3 + (6 × 4) என்பது 27 ஆகும், இது ஒரு 3 × 3 × 3 கனசதுரத்தில் உள்ள செல்கள்  உள்ளது.

செப்டம்பர் 1958 இல் ஜியோ ஹொர்டன் கான்வே மூலம் அறிவியல் அமெரிக்கன் பத்திரிகையில் கணித விளையாட்டுப் பத்தியில் சோமா கியூப் விரிவாக பகுப்பாய்வு செய்யப்பட்டது, மேலும்  கணித நாடகங்களுக்கான வின்னிங் வேவ்ஸ் புத்தகம் சோமா கியூப் பிரச்சனை பற்றிய விரிவான பகுப்பாய்வைக் கொண்டுள்ளது.

**சோமா கன சதுர** (*Soma cube*) புதிரில்  240 தனித்துவமான தீர்வுகள் உள்ளன, சுழற்சிகளும் பிரதிபலிப்புகளும் தவிர்த்து: எட்டு ராணிகள் புதிதாக பயன்படுத்தப்பட்ட எளிய சுழல் அச்சுப்பொறி தேடல் கணினி நிரல் மூலம் இவை எளிதாக உருவாக்கப்படுகின்றன. சோமா கனசதுரத்தை தீர்ப்பதற்கான மிக விரைவான நேரத்திற்கான தற்போதைய உலக சாதனை 2.93 வினாடிகள் ஆகும். இந்த சாதனை  இந்தியாவின் கிருஷ்ணமு ராஜு காடிராஜுவால் நிகழ்த்தப்பட்டது.

## ஏழு துண்டுகள்

ஏழு சோமா துண்டுகள் ஆறு வரிசையாக நான்கு பாலிக்குயூப்கள், வரிசையில் மூன்று:

## இவற்றையும் பார்க்க
* புதிர்வெட்டுக் கட்டம்

## வெளி இணைப்புகள்

* Soma Cube android game
* Soma Cube Lite iOS game
* http://www.mathematik.uni-bielefeld.de/~sillke/POLYCUBE/SOMA/cube-secrets
* Soma Cube – from MathWorld
* Thorleif's SOMA page
* SOMA CUBE ANIMATION by TwoDoorsOpen and Friends
* Block By Block® – ThinkFun

## மேற்கோள்கள்

பகுப்பு:களிக்கணிதம்
புதிய பயணம்

**புதிய பயணம்** என்னும் மலேசிய தமிழ் திரைப்படம் 2017-ஆம் ஆண்டு திரைக்கு வந்தது. இப்படத்தை ரேவன் எழுதி இயக்கியதோடு முக்கிய காதாபாத்திரத்திலும் நடித்துள்ளார். இவரோடு லாவிஷா, யோகா, கோகிலன் சுரேன் மற்றும் தருண் ஆகியோர் முக்கிய வேடங்களில் நடித்துள்ளனர். இந்தத் திரைப்படம் விளையாட்டுத்துறையில் முன்னேறுவதற்கு ஒரு இளைஞன் படும் கஷ்டங்களை கருபொருளாக கொண்டு எடுக்கப்பட்டுள்ளது. 

இந்தத் திரைப்படம் மலேசிய திரையறுங்குகளில் 20 ஜூலை 2017-யில் வெளியிடப்பட்டது. இதன் சிறப்பு கண்ணோட்டம் -யில் 10 ஆகஸ்ட் 2016 வெளியிடப்பட்ட்து. திரைக்கு வந்ததுமுதல் இந்தத் திரைப்படம் ரி.ம.24,651,94 வசூலாக பெற்றது. 

## இசை
எட்வின் ஸ். எ இந்த திரைப்படத்தின் இசையமைப்பாளர் ஆவார். திரைப்படத்தின் பின்னணி இசையை மன்ஸர் சிங் இசையமைத்தார். இந்த படத்தின் பாடல் வரிகளை கௌசல்யா இயற்றினார். இந்த திரைப்படத்தில் இடம்பெற்ற நிர்வாதமே பாடல் சுவேதா மேனன் மற்றும் சின்மயி ஆகியரால் பாடப்பெற்றது. 

## References

பகுப்பு:2017 தமிழ்த் திரைப்படங்கள்
பகுப்பு:மலேசியத் தமிழ்த் திரைப்படங்கள்